Ísak Jasonarson skrifarsunnudaginn 21. júlí 2019 kl. 16:29 Axel sigraði með 10 högga mun í KPMG Hvaleyrarbikarnum Axel Bóasson , GK , lék frábært golf í KPMG Hvaleyrarbikarnum sem fór fram um helgina á Hvaleyrarvelli í Hafnarfirði . Axel lék hringina þrjá í mótinu á 12 höggum undir pari og sigraði að lokum með 10 högga mun . Fyrir lokadaginn var Axel með fimm högga forystu á næstu kylfinga og lét hann þá forystu aldrei af hendi . Axel var á höggi undir pari eftir 8 holur á lokahringnum en fékk þá fugl á 9. holu , fugl á 11. holu og örn á 12. holu og var þá kominn með afgerandi forystu . Aron Snær Júlíusson , Tumi Hrafn Kúld og Hlynur Bergsson enduðu jafnir í 2. sæti á 2 höggum undir pari . Aron og Tumi léku , líkt og Axel , á 5 höggum undir pari í dag . Dagbjartur Sigurbrandsson endaði svo í 5. sæti en hann var á höggi undir pari í mótinu .